***МОДЕЛ УГОВОРА***

**За набавку канцеларијског материјала за партију I**

**- Набавка коверата и штампаног материјала-**

**JН број 20/2025**

закључен у Параћину, дана \_\_\_\_\_\_\_. 2025. године, између:

***1****.* ***ОПШТИНСКЕ УПРАВЕ ОПШТИНЕ ПАРАЋИН, ул. Томе Живановић бр. 10., ПИБ – 100876853, матични број 07184654, коју заступа В.Д. Начелник општинске управе општине Параћин, Тијана Анђелковић Богдановић, дипл. правник,*** *(у даљем тексту Наручилац*),

***и***

***Попуњава понуђач који наступа самостално:***

***Пресинг доо Рача.***

***са седиштем у Рачи, улица Карађорђева 71, ПИБ:101226911 Матични број: 06394353***

***Број рачуна: .105-0413801000017-59. Назив банке:.АИК Банка,***

***кога заступаМилош Обрадовић.(у даљем тексту: Испоручилац добара)***

***Попуњава понуђач који наступа са подизвођачем или група понуђача:***

***1. ................................................................., у својству (понуђач/члан групе понуђача)***

***са седиштем у ............................................, улица .........................................., ПИБ:.......................... Матични број: ................................................................................***

***Број рачуна: .......................................................... Назив банке:......................................,***

***кога заступа...................................................... у даљем тексту: Испоручилац добара) са***

***2. ................................................................... у својству (понуђач/члан групе понуђача)***

***са седиштем у ............................................, улица .........................................., ПИБ:.......................... Матични број: ................................................................................***

***Број рачуна: .......................................................... Назив банке:......................................,***

***кога заступа........................................................(у даљем тексту: Испоручилац добара)***

***Члан 1.***

Уговорне стране констатују:

- да је Наручилац спровео јавну набавку канцеларијског материјала (за партију I) – набавка коверата и штампаног материјала, по Одлуци бр. ЈН бр.20., која је заведена под бр. 001261325 2025 06446 004 000 405 029 од 18.03.2025. године у отвореном поступку јавне набавке, у складу са чл. 52. Закона о јавним набавкама („Службени гласник РС”, бр. 91/2019 и 92/2023), објављеног позива на сајту општине Параћин, [www.paracin.rs](http://www.paracin.rs), и Порталу јавних набавки;

- да је изабрао понуду испоручиоца добара као најповољнијег понуђача за набавку канцеларијског материјала за партију I – набавка коверата и штампаног материјала;

***Члан 2.***

Предмет уговора је набавка и испорука канцеларијског материјала (за партију I) - набавка коверата и штампаног материјала, наведених конк. документацијом у делу "Образац структуре цене" (у даљем тексту: добара), које су предмет јавне набавке Наручиоца.

***Члан 3.***

Испоручилац се обавезује да ће испоручити сав канцеларијски материјал наведен у „Обрасцу структуре понуђене цене“, у целокупним наведеним количинама, у року који не може бити дужи од \_\_\_\_\_\_ календарских дана (највише у року од 30 дана), у складу са јединичним ценама и условима из прихваћене понуде Испоручиоца.

Испоручилац се обавезује да ће испоручити предметна добра на адресу Наручиоца, односно на адресу: Општинска управа општине Параћин, Томе Живановића 10, 35250 Параћин.

***Члан 4.***

Саставни део овог уговора је "Образац структуре понуђене цене", са понуђеним јединичним ценама, које су фиксне и које се не могу мењати.

Укупна цена за укупне наведене количине за Партију I – Набавка коверата и штампаног материјала је \_\_\_\_\_\_\_\_\_\_\_\_\_\_\_ динара, без урачунатог ПДВ-а, а \_\_\_\_\_\_\_\_\_\_\_\_\_\_\_ динара са урачунатим ПДВ-ом;

Уговорене јединичне цене подразумевају произвођачку/набавну цену добара, транспорта и све остале зависне трошкове.

***Члан 5.***

Средства за реализацију набавке канцеларијског материјала предвиђена су финансијским планом Општинске управе општине Параћин за 2025. годину и Планом јавних набавки Општинске управе општине Параћин за 2025.год.

Време трајања овог Уговора је од дана потписивања до 30.09.2025. године.

Јединичне цене су фиксне, непроменљиве и коначне са свим урачунатим зависним трошковима и евентуалним попустима.

***Члан 6.***

Испоручилац добара, ће део добара испоручити преко подизвођача Предузећа \_\_\_\_\_\_\_\_\_\_\_\_\_\_\_\_\_\_\_\_, са седиштем\_\_\_\_\_\_\_\_\_\_\_\_\_\_\_\_\_\_\_\_, ПИБ \_\_\_\_\_\_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_\_\_\_\_\_\_\_\_\_\_.

Испоручилац добара у потпуности одговара Наручиоцу за извршење уговорених обавеза, те и за добра испоручена од стране подизвођача, као да их је сам испоручио.

***Члан 7.***

Квантитативну и квалитативну контролу испоручених добара, потписивање отпремнице или записника о примопредаји, извршиће овлашћени представник наручиоца уз присуство представника Испоручиоца, чија је обавеза да утврди, да ли су испоручена добра нова и некоришћена, да ли одговарају траженој спецификацији, количини итд. У случају утврђених недостатака у квалитету и очигледних грешака, испоручилац мора исте отклонити најкасније у року од 3 (три) дана, рачунајући од дана испоруке наручиоцу и у том случају је дужан о свом трошку да тражена добра из спецификације конк. документације замени новим.

***Члан 8.***

Испоручилац се обавезује да ће испоручити уговорене количине добара у року и траженом квалитету, да ће добра бити нова, неоштећена, запакована у оригиналним паковањима произвођача, да добра која су предмет набавке буду квалитетна у складу са наведеним условима из конкурсне документације поштујући све важеће прописе и стандарде за ту врсту посла.

У случају да их не испоштује, сагласан је да Наручиоцу надокнади сву претрпљену штету која услед тога настане.

***Члан 9.***

Уколико Испоручилац добара не испоручи у предвиђеном року и у складу са траженом спецификацијом, а под условом да до кашњења није дошло кривицом Наручиоца, нити услед дејства више силе, Наручилац може захтевати наплату уговорне казне у висини 0,1% од укупне уговорене вредности за сваки дан закашњења, с тим да укупан износ уговорене казне не може прећи 5% вредности овог уговора.

Наплату уговорне казне Наручилац ће извршити, без претходног пристанка Испоручиоца добара, умањењем износа наведеног у рачуну.

Током реализације уговора, уколико се Испоручилац не буде придржавао рока и одредби овог уговора, као и у случају промене цена, Испоручилац ће бити санкционисан раскидом уговора о јавној набавци без отказног рока.

***Члан 10.***

Испоручилац добара се обавезује да у року од 10 (десет) дана од дана закључења Уговора, достави бланко сопствену меницу, безусловну на први позив наплативу, као гаранцију за испуњење уговорних обавеза.

Бланко сопствена меница мора бити евидентирана у Регистру меница и овлашћења Народне Банке Србије. Бланко сопствена меница треба да буде оверена печатом и потписана од стране лица овлашћеног за заступање оригиналним потписом.

Уз меницу мора бити достављено уредно попуњено и оверено менично овлашћење – писмо, са клаузулама „без протеста“, на име испуњења уговорних обавеза и са назначеним износом од 10% од укупне уговорене вредности без обрачунатог ПДВ-а и потврда о регистрацији менице. Уз меницу мора бити достављена копија картона депонованих потписа, који је издат од стране пословне банке коју Пружалац услуге наводи у меничном овлашћењу – писму. У случају промене лица овлашћеног за заступање менично овлашћење – писмо остаје на снази. Потпис овлашћеног лица на меници и меничном овлашћењу – писму мора бити идентичан са потписом или потписима са картона депонованих потписа.

Рок важења средства финансијског обезбеђења мора бити најмање 30 (тридесет) дана дужи од дана истека важности уговора.

Ако се у току реализације уговора промене рокови за извршење уговорне обавезе, мора се продужити важење средства финансијског обезбеђења пре истека важећег.

***Члан 11.***

Уговорне стране су сагласне да, уколико Наручилац уочи неки недостатак на достављеном канцеларијском материјалу, или уколико добра, не одговарају предвиђеној спецификацији, о томе одмах, а најкасније у року од 24 сата по извршеној испоруци, обавести Испоручиоца добара, који ће уочене недостатке отклонити одмах а најкасније 3 дана од дана пријема захтева за рекламацијом, без додатне надокнаде. У супротном се примењују уговорне казне из чл.9. и чл.10 овог Уговора.

***Члан 12.***

Наручилац прихвата укупну понуђену цену за укупне наведене количине добара, дате у понуди Испоручиоца и обавезује се да ће плаћање бити извршено на текући рачун Испоручиоца, у року предвиђеним Законом о роковима измирења новчаних обавеза у комерцијалним трансакцијама (ˮСл.гласник РСˮ 119/2012, 86/2015, 113/2017), након испоруке комплетно наведене количине добара и потписане отпремнице или записника о примопредаји са тачно наведеним називима и количинама испоручених добара од стране овлашћеног лица. Рачун/фактура мора бити регистрована у складу са Законом о електронском фактурисању ("Сл. гласнику РС", бр. [44/2021](javascript:void(0)), [129/2021](javascript:void(0)), [138/2022](javascript:void(0)) ([чл. 10.](javascript:void(0)) није у пречишћеном тексту) и [92/2023](javascript:void(0)) ([чл. 10.](javascript:void(0)) није у пречишћеном тексту) и [94/2024](javascript:void(0)) ([чл. 12-14.](javascript:void(0)) нису у пречишћеном тексту), а јединствени број буџетског корисника је 06446 за регистрацију фактура у Централном регистру фактура.

***Члан 13.***

Уговор о јавној набавци за набавку канцеларијског материјала (за партију I) – набавка коверата и штампаног материјала, може да се измени у складу са чл. 156 – 161. Закона о јавним набавкама без спровођења поступка јавне набавке.

***Члан 14.***

Уговор о јавној набавци за набавку канцеларијског материјала (за партију I) – набавка коверата и штампаног материјала може да се измени на начин да се повећа обим набавке а у складу са чл.160 Закона о јавним набавкама.

***Члан 15.***

Наручилац задржава право да једнострано раскине овај уговор уколико се Испоручилац не буде придржавао одредби овог уговора. Уговор се раскида писменом изјавом која садржи основ за раскид уговора и доставља се другој уговорној страни.

***Члан 16.***

На питања која нису регулисана овим уговором, примениће се одговарајуће одредбе Закона о облигационим односима. Сва евентуална спорна питања у тумачењу и примени овог уговора и његових саставних делова решаваће споразумно овлашћени представници уговорних страна, а спорове који не могу бити решени споразумно решаваће стварно надлежни суд.

***Члан 17.***

Овај уговор је сачињен у 6 (шест) истоветних примерака, од којих свака страна задржава по три примерка.

|  |  |  |
| --- | --- | --- |
| ЗА ИСПОРУЧИОЦА |  | ЗА НАРУЧИОЦА  ВД НАЧЕЛНИК ОПШТИНСКЕ УПРАВЕ ОПШТИНЕ ПАРАЋИН |
| Милош Обрадовић |  |  |
| Испоручилац |  | Тијана Анђелковић Богдановић, дипл. правник |